Flugþjónar eru ekki bara til staðar í flugvélum til að gefa farþegum hlý teppi og meiri bjór . Þeir eru um borð til þess að passa upp á öryggi flugfarþega . Nokkrir flugþjónar mæltu með nokkrum góðum ráðum á vef Insider sem flugþjónar vilja að flugfarþegar fari eftir . Mættu með eitthvað hlýtt Það er kalt í flugvélum . Það er sterkur leikur að mæta með hlý föt eða gott teppi með sér . Gefðu þér tíma í tengiflug Mælt er með að hafa góðan tíma til að skipta um flugvél . Það getur alltaf eitthvað komið upp á hvort sem það er lítil bilun eða töf vegna veðurs . Gott er að lesa smáa letrið áður en flugmiðar eru bókaðir . Þetta á sérstaklega við fólk sem þarf sérstaka þjónustu eða er jafnvel með sérstakar sætaóskir . Stórar fjölskyldur sem vilja sitja saman ættu til að mynda að bóka sæti . Sýndu þolinmæði Flugþjónar þurfa að fara eftir öryggisreglum . Það þarf því að sýna smá þolinmæði þegar þeir koma ekki strax þegar sætisskylda er vegna ókyrrðar í lofti . Mættu með eigin mat Flugþjónar mæla með að fólk mæti með sinn eigin mat og drykki , sérstaklega ef það er á sérstöku mataræði . Fylgstu með öryggisleiðbeiningum Þrátt fyrir að farþegar hafi oft heyrt öryggisleiðbeiningarnar vilja flugþjónar að flugfarþegar fylgist með af athygli . Leiðbeiningarnar taka ekki mikið meira en fimm mínútur og þær skipta miklu máli ef eitthvað kemur upp á . Gott er að fylgjast með öryggisleiðbeiningum . AFP Taktu heyrnartólin úr eyrunum Þegar flugþjónar koma til að þjónusta fólk vilja þeir láta sýna sér virðingu . Það er því ætlast til að fólk taki heyrnartólin úr eyrunum þegar þeir tala við fólk . Þakka fyrir sig Það gerir heilmikið fyrir flugþjóna þegar flugfarþegar þakka fyrir sig á leiðinni úr flugvélinni . Heilsaðu Farþegar ættu ekki að hunsa flugþjóna þegar þeir bjóða góðan daginn þegar farþegar ganga um borð . Ekki standa á ganginum Gangurinn er eins og skrifstofa flugþjóna . Farþegar ættu að reyna sleppa því að standa of mikið upp , vera á ganginum eða geyma dót á ganginum . Um leið og farþegar svindla á reglum um handfarangur tekur það pláss frá öðrum flugfarþegum . Ekki taka símann með á klósettið Farþegar ættu að reyna að vera fljótir á klósettinu og þá hjálpar alls ekki að taka símann með á klósettið . Það er ekki gott þegar myndast röð á klósettið . Ekki vera á svæði flugþjóna Það getur verið notalegt að setjast niður á svæði flugþjóna og byrja að spjalla . Þetta á samt ekki að gera . Flugþjónar vita að farþegar eru bara reyna fresta því að setjast í sæti sín . Sýndu þakklæti Flugþjónar kunna að meta þegar farþegar sýna þakklæti sitt með því að gefa þeim súkkulaði eða jafnvel bara falleg skilaboð .